Compania aeriană Lufthansa, amendată în SUA pentru discriminarea unor pasageri evrei. La ce valoare se ridică sancțiunea
Compania aeriană germană Lufthansa a primit o amendă în valoare de 4 milioane de dolari pentru discriminarea unor pasageri evrei care au călătorit în 2022 între New York și Budapesta, cu transfer pe aeroportul german Frankfurt, a anunțat marți Departamentul Transporturilor din SUA. Este cea mai mare amendă aplicată vreodată în SUA pentru un caz legat de încălcarea drepturilor pasagerilor.